Diari Oficial de la Generalitat Valenciana


Sumari del DOGV 7004, del 16-04-2013 (2013/3509)

RESOLUCIÓ de 22 de març de 2013, del conseller de Presidència i Agricultura, Pesca, Alimentació i Aigua, per la qual es publica la línia pressupostària i l'import global màxim, per a l'exercici 2013, de les ajudes destinades a la reconversió de plantacions de determinats cítrics a atorgar amb fons de la Comunitat Valenciana, i per la qual es regula la gestió de les subvencions de l'Administració de l'Estat en el Reial Decret 1799/2008, de 3 de novembre.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7004

Data del DOGV
:   16-04-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/3509


Data del document
:   22-03-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 22 de març de 2013, del conseller de Presidència i Agricultura, Pesca, Alimentació i Aigua, per la qual es publica la línia pressupostària i l'import global màxim, per a l'exercici 2013, de les ajudes destinades a la reconversió de plantacions de determinats cítrics a atorgar amb fons de la Comunitat Valenciana, i per la qual es regula la gestió de les subvencions de l'Administració de l'Estat en el Reial Decret 1799/2008, de 3 de novembre. [2013/3509]  
L'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies de subvencions que les financen i l'import global màxim destinat a elles.  
Esta ajuda es regula en l'Orde de 30 de desembre de 2008, de la Conselleria d'Agricultura, Pesca i Alimentació, per la qual s'establixen les bases reguladores a la Comunitat Valenciana per a la concessió d'ajudes destinades a la reconversió de plantacions de determinats cítrics a atorgar amb fons de la Comunitat Valenciana, i per la qual es regula la gestió de les subvencions regulades per l'administració de l'Estat en el Reial Decret 1799/2008, de 3 de novembre (DOCV 5928, 08.11.2009), posteriorment modificada per l'Orde 4/2010, de 3 de febrer, de la Conselleria d'Agricultura, Pesca i Alimentació (DOCV 6204, 11.02.2010), Orde 43/2010, de 9 de desembre, de la Conselleria d'Agricultura, Pesca i Alimentació (DOCV 6417, 15.12.2010) i Orde 7/2011, de 28 de novembre de 2011, de la Conselleria d'Agricultura, Pesca, Alimentació i Aigua (DOCV 6664, de 02.12.2011), notificada a la Comissió Europea com a ajuda número 543/2008.   
Així mateix, l'esmentada Orde de 30 de desembre va ser modificada per l'Orde 2/2012, de 31 de gener de la Conselleria d'Agricultura, Pesca, Alimentació i Aigua (DOCV 6710, 09.02.2012) per a incorporar les mesures establides en el Reial Decret 1787/2011, de 16 de novembre, pel qual es modifica el Reial Decret 1799/2008, de 3 de novembre, notificada a la Comissió Europea com a ajuda d'Estat número SA.34220(2011/N).  
El termini de presentació de sol·licituds va concloure el passat 1 de març de 2012 de conformitat amb l'article 5 del referit Reial Decret.   
  
L'Orde 7/2011, de 28 de novembre, de la Conselleria d'Agricultura, Pesca, Alimentació i Aigua en la seua disposició final primera assenyala que mitjançant una resolució dictada per l'òrgan competent, s'establirà el finançament de les ajudes i l'import global màxim per a l'any 2013, en funció de les disponibilitats pressupostàries de la Generalitat Valenciana i tenint en consideració l'aportació estatal de les ajudes.  
  
Per això, vista la proposta del director general de Producció Agrària i Ramaderia, resolc donar publicitat als crèdits màxims destinats a l'anualitat 2013 de la convocatòria d'ajudes assenyalada en l'Orde de 30 de desembre de 2008.  
Esta ajuda serà finançada amb càrrec a:  
Aplicació pressupostària: 47.34.87.854.70.9  
Programa: 714.20, Foment i Garantia agrària.  
Capítol 7.  
Línia de subvenció: T4724 «Reestructuració i sanejament de cultius».   
L'import global màxim destinat a l'anualitat 2013 és de 5.585.526,85. Per a l'exercici de 2013, s'assignen 2.792.763,43 d'euros a càrrec dels fons propis de la Generalitat i esta dotació ha sigut incrementada en un import addicional de 2.792.763,43 euros, per mitjà de finançament del Ministeri d'Agricultura, Alimentació i Medi Ambient.  
  
Esta resolució posa fi a la via administrativa i en contra només pot interposar-se recurs administratiu potestatiu de reposició en el termini d'un mes a comptar des de l'endemà de la seua publicació, davant del mateix òrgan que la dicta, conforme assenyalen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, o ser impugnada directament davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos, d'acord amb el que disposen els articles 10, 14 i 46 de la Llei 28/1998, de 13 de juliol, reguladora de la jurisdicció contenciosa administrativa.   
  
  
València, 22 de març de 2013.- El conseller de Presidència i Agricultura, Pesca, Alimentació i Aigua: José Ciscar Bolufer.